S-687/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 2. febrúar 2021, á hendur A-kk-þgf F-kk-þgf S-kk-þgf, kt. [...], [...], [...], fyrir eftirtalin brot:

1. Þjófnað með því að hafa, laugardaginn 7. september 2019, stolið Bose Soundlink hátalara að söluandvirði kr. 18.995 úr verslun Elko í Skeifunni 7 í Reykjavík.

Telst brot þetta varða við 1. mgr. 244. gr. almennra hegningarlaga nr. 19/1940.

2. Þjófnað með því að hafa, sunnudaginn 15. september 2019, stolið netbeini af gerðinni Jensen Omni lite mesh að söluandvirði kr. 25.994 úr verslun Elko í Skeifunni 7 í Reykjavík.

Telst brot þetta varða við 1. mgr. 244. gr. almennra hegningarlaga nr. 19/1940.

3. Þjófnað með því að hafa, miðvikudaginn 18. september 2019, stolið RYOBI hleðslutæki að söluandvirði kr. 11.995 úr verslun Byko á Skemmuvegi 4 a í Kópavogi.

Telst brot þetta varða við 1. mgr. 244. gr. almennra hegningarlaga nr. 19/1940.

4. Þjófnað með því að hafa, aðfaranótt þriðjudagsins 24. september 2019, stolið vasaljósi af gerðinni Scangrip að söluandvirði kr. 3.900 úr verslun N1 við Ártúnshöfða í Reykjavík.

Telst brot þetta varða við 1. mgr. 244. gr. almennra hegningarlaga nr. 19/1940.

5. Þjófnað með því að hafa, þriðjudaginn 1. október 2019, stolið Sony heyrnatólum að söluandvirði kr. 15.995 úr verslun Elko í Skeifunni 7 í Reykjavík.

Telst brot þetta varða við 1. mgr. 244. gr. almennra hegningarlaga nr. 19/1940.

6. Fíkniefnalagabrot með því að hafa, fimmtudaginn 17. október 2019, haft í vörslum sínum 0,44 gaf amfetamíni sem lögregla fann við öryggisleit á ákærða á lögreglustöðinni á Hverfisgötu 113 í Reykjavík.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001.

7. Þjófnað og fíkniefnalagabrot með því að hafa, miðvikudaginn 17. júní 2020, brotist inn í húsnæði að [...] í Reykjavík, með því að fara inn um kjallarahurð hússins og stolið þaðan Lenovo fartölvu og á sama tíma haft í vörslum sínum 0,06 gaf amfetamíni sem lögregla fann við öryggisleit á ákærða á lögreglustöðinni á Hverfisgötu 113 í Reykjavík.

Telst brot þetta þetta varða við 1. mgr. 244. gr. almennra hegningarlaga nr. 19/1940 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 0,50 gaf amfetamíni, sem lagt var hald á, samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 27. janúar 2021, hefur ákærða einu sinni áður verið gerð sektarrefsing sem hefur ekki áhrif við ákvörðun refsingar nú.

Með hliðsjón af framangreindu, sakarefni málsins og að virtri 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 0,50 grömm af amfetamíni, sem lögregla lagði hald á við rannsókn málsins.

Engan sakarkostnað leiddi af meðferð málsins.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari fyrir H-kk-þf G-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf F-kk-nf S-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 0,50 grömm af amfetamíni.

S-kvk-nf D-kvk-nf J-kvk-nf